תוספת לעבודה עם גיטהב:

מעתה, על מנת לבצע חיבור של המאגר המקומי שלכם למאגר המרוחק ב-GITHUB, במקום הסיסמה הרגילה תצטרכו להשתמש באסימון אישי (personal token). שימו לב שניתן לראות ולעשות **העתק** (על מנת לעשות בהמשך **הדבק**)  של האסימון האישי - רק פעם אחת. לא תוכלו לשחזר אותו - אלא ליצור אותו מחדש או להוסיף עוד אסימון חדש.  
על מנת להשתמש באסימון האישי במקום הסיסמה עליכם לעשות את הפעולות הבאות באתר GITHUB:

* ללחוץ על תמונתכם בפינה העליונה בצדו הימני של דף האתר ובתפריט שנפחת לבחור "Settings"

* בדף שייפתח, לרדת למטה עד שתראו בסוף הרשימה של אפשרויות בצדו השמאלי של הדף "**<> Developer settings**" ולבחור את האפשרות הזו (ללחוץ עליה).

* בדף שייפתח, לבחור בצדו השמאלי את האפשרות "**Personal access tokens**".

* בדף שייפתח, ללחוץ על כפתור "**Generate new token**"

* בדף שייפתח:
* לרשום הערה (הכי טוב - שם סביבת הפיתוח או שם המאגר שלכם) בתיבה שמתחת ל"**Notes**"

* לשנות את ה-"**Expiration**" כך שיספיק עד לאחר הסמסטר או בכלל ל-"**No expiration**"

* לסמן "V" בתיבת סימון ליד "**repo**" (ברגע הסימון יסומנו גם אוטומטית כמה תיבות סימון המוזחות שמתחתיו), ואם אתם מתכוונים לעבוד עם כלים נוספים שדורשים הרשאות נוספות (במקרה שאתם מכירים אותם) - תסמני גם בתיבות הסימון המתאימות

* תרדו למטה ותלחצו על כפתור ירוק "**Generate token**"

* בדף שייפתח תראו את האסימון שלכם בשורה עם רקע ירקרק, סימן "V" משמאלו וסימן של שני ריבועים אחד מעל השני לימינו. הטקסט שבשורה זה בעצם **האסימון האישי שאתם צריכים**. כרגע תלחצו על סימן שני הריבועים (או לחלופין - תסמנו עם העכבר את האסימון ותעשו פעולת העתק כהרגלכם - רק שימו לב לא לסמן רווחים מיותרים מסביב לאסימון).

* **נ.ב.** למקרה שעוד לא הגעתם למקום הזה בסביבת הפיתוח, או למקרה שבטעות תעשו העתק על משהו אחר בינתיים - תשמרו את האסימון בצד (בקובץ טקסט כלשהו).
* עכשיו תוכלו לעשות **הדבק בתיבת הסיסמה** **בדיאלוג התחברות למאגר הרחוק** בסביבת הפיתוח שלכם (למשל ב-Eclipse כפי שמופיע בהנחיות בקובץ שבאתר הקורס).
* מהרגע הזה תמשיכו לפי מה שכתוב במדריך החיבור של סביבת הפיתוח שלכם למאגר המרוחק.